laion/Wikipedia-Exotic huggingface dataset:
ארגנתי

אֶרגנֶתי (בגאורגית: ერგნეთი) הוא כפר בנפת גורי שבמחוז כארתלי הפנימית גאורגיה, המאוכלס ברובו בגאורגים. הכפר ממוקם כ-3.5 ק"מ מבירת המחוז הבדלני של דרום אוסטיה, צחינוואלי. באוגוסט 2008 נערך בכפר משא ומתן על החלפת שבויים בעקבות פלישת רוסיה לגאורגיה . שוק סמוך לעיר צחינוואלי, על הדרך הראשית בין טביליסי-גורי-צחינוואלי, ליד כפר ארגנתי. השוק הפך למקור ההכנסה המהימן ביותר לאלפי האוסטים והגאורגים לאחר שנת 1999, כאשר הריווחיות, בעיסקי הברחת אלכוהול מגאורגיה לרוסיה, פחתה. מהצד הרוסי הוברחו דלק, סיגריות, מזון ומוצרים תעשייתיים ונסחרו בשוק ארגנתי תמורת מוצרים חקלאיים שהוברחו לרוסיה. שוק ארגנתי שימש כמנגנון קביעת מחירים למוצרים המוברחים לכל האזור. ההערכות על היקף המסחר בשוק ארגנתי, בשנת 2004, נעים בין 101-133 מיליון דולר. הכרזת העצמאות של גאורגיה, וההחלטת ברית המועצות על ניתוק קשריה הכלכלים עם הרפובליקות המתנתקות, הביאה להתמוטטות החברות התעשייתיות העיקריות של גאורגיה, משבר אנרגיה קשה והתרוששות האוכלוסייה. כתוצאה מכך הפכו הברחות הדלק-נפט, גז טבעי ודיזל לריווחיות מאוד. מצד שני הייתה גאורגיה אחת מיצואניות הגדולות של מוצרים חקלאיים לברית המועצות. המסחר בשוק התפתח מתום מלחמת האזרחים הגאורגית ועד לסגירתו ביוני 2004. מנגנון קביעת המחירים לסחורות ב"שוק השחור" של ארגנתי, והתפתחות המסחר בו עד כדי השפעה על האזור כולו, הביא למאפיינים משמעותיים של בניית שלום (peacebuilding). נשיאי גאורגיה ודרום אוסטיה התפארו בפני הארגון לביטחון ולשיתוף פעולה באירופה (OSCE) כי התפתחות שוק ארגנתי הוא ההישג האישי שלהם, והאזור הפך מזירת התגוששות לאזור מסחר פעיל שהסכסוכים היחידים שהתקיימו בו היו סכסוכים מסחריים ללא קשר למוצא האתני. לקשר הלא-מיליטנטי בין הגאורגים לאוסטים תרמה גם העובדה כי היו נישואי תערובת רבים וקיימים עד היום קשרי משפחה ענפים בין גאורגים לאוסטים. ”כיוון שלא שולמו דמי מכס על המסחר בסחורות, נהנו כולם מהשוק - גאורגים, אוסטים ורוסים מכוח שמירת השלום הרוסי” אמר היועץ לביטחון לאומי, גלה בז'ואשווילי בראיון, ”זהו מצב win-win לכל”. עקב חוסר יכולתה של גאורגיה לגבות מיסים לסחורות הנכנסות מרוסיה לדרום אוסטיה (דרך מנהרת רוקי), ובהמשך למדיניות ביעור השחיתות של הנשיא סאקשווילי, החליטה גאורגיה, ביוני 2004, לסגור את שוק ארגנתי ולהציב נקודות מכס בגבולות המחוז הבדלני של דרום אוסטיה, צעד שנתפס כוויתור מה על ריבונותה של גאורגיה על דרום אוסטיה. קודם לסגירת השוק התפרסו, ב-31 במאי של אותה שנה, כוחות משרד הפנים הגאורגי בכפרים שעל "הגבול" עם דרום אוסטיה, במטרה להפסיק את ההברחות. לסגירת השוק הייתה השפעה הרסנית על הסוחרים הקטנים, אולם היא לא מנעה את זרם ההברחות, והם התרכזו מאותו זמן בידי קבוצה מצומצמת של סוחרים. פיל צ'מפין, דנה קליין ונטליה מיריאמובה (2004), מכלכלת מלחמה לכלכת שלום בעבר הקווקז, (באנגלית) נטליה מירימובה (2006), בין פרגמטיות לאידיאליזם התמודדות העסקים מול סכסוך בדום הקווקז, (באנגלית) ג'ונתן ויאת'לי (2005), מתחייה לאומית למהפכת הוורדים, עמ' 122, 197, 204 ו-245, ISBN 0754645037, (באנגלית) מדיה וקבצים בנושא ארגנתי בוויקישיתוף משרד החוץ הגאורגי: שבעה גאורגים נפצעו מיריות בדרום אוסטיה (אורכב 07.06.2011 בארכיון Wayback Machine), 2.8.2008, "סיביל גאורגיה", (באנגלית) אומברטו גורי וואיבו פאפארלה (2006), איומים בלתי נראים, עמ' 123-124, ISBN 1586036645, (באנגלית) שוק ארגנתי לפני סגירתו, מתוך: דיווח מהשדה: מלחמת גאורגיה כנגד ההברחות והמאבק לשלמות טריטוריאלית, (באנגלית) רוסיה, גאורגיה הכשילה את החלפת השבויים, 18.8.2008, "סיביל גאורגיה", (באנגלית)
הארי נייקוויסט

הארי תאודור נייקוויסט (באנגלית: Harry Theodor Nyqvist; ‏7 בפברואר 1889 – 4 באפריל 1976) היה פיזיקאי ומהנדס חשמל שוודי־אמריקאי, בעל תרומות חשובות לפיתוח תורת האינפורמציה. נולד בוורמלנד, שוודיה, ללארס נייקוויסט (1847) וקטרינה אריקסדוטר (1857). היגר לארצות הברית ב-1907. למד לתואר ראשון ושני בהנדסת חשמל באוניברסיטת דקוטה הצפונית. קיבל תואר דוקטור בפיזיקה מאוניברסיטת ייל בשנת 1917. עבד במחלקת המחקר של AT&T עד שנת 1934 והמשיך כשזו הפכה למעבדות בל, עד פרישתו בשנת 1954. זכה במדליית הכבוד מטעם איגוד מהנדסי החשמל והאלקטרוניקה (IEEE) בזכות "תרומות יסודיות להבנה כמותית של רעש תרמי, שידור מידע, ומשוב שלילי". באוקטובר 1960 קיבל מדליה מטעם מכון פרנקלין עבור "ניתוחיו התאורטיים והמצאותיו הפרקטיות בתחום מערכות תקשורת ב-40 השנים האחרונות, ביניהם, עבודתו המקורית בתאוריות שידור טלגרף, רעש תרמי במולכים חשמליים, ובהיסטוריה של מערכות משוב". בשנת 1960 קיבל את מדליית ה-IEEE וב-1969 קיבל מדליה מטעם האקדמיה הלאומית להנדסה. לאחר פרישתו התגורר בפאר שבטקסס ונפטר ב-4 באפריל 1976. כמהנדס במעבדות בל, ניקוויסט תרם רבות בנושא רעש תרמי (הקרוי רעש ג'ונסון-ניקוויסט), יציבותם של מגברי משוב, טלגרפיה, פקס, טלוויזיה ובעיות תקשורת אחרות. פיתח יחד עם הרברט איווס את מכשיר הפקס הראשון של AT&T שיצא לציבור ב-1924. ב-1932 פרסם מאמר קלאסי על יציבותם של מגברי משוב. קריטריון היציבות של ניקוויסט מופיע עד היום בכל ספר לימוד על תאוריית איזון משוב. עבודתו התאורטית המוקדמת על קביעת רוחב פס מינימלי לשידור אינפורמציה הניחה את היסודות לפיתוחים המאוחרים יותר של קלוד שאנון ולתורת האינפורמציה. ב-1927 קבע כי מספר הפעימות שניתן לשדר בטלגרף ביחידת זמן מוגבל לפעמיים רוחב הפס. ניקוויסט פרסם את תוצאותיו במאמר "Certain topics in Telegraph Transmission Theory" בשנת 1928. החוק הוא אנלוגי לקריטריון ניקוויסט-שאנון בתורת הדגימה. תדר נייקוויסט דיאגרמת נייקוויסט רעש ג'ונסון קריטריון נייקוויסט ל-ISI מדיה וקבצים בנושא הארי נייקוויסט בוויקישיתוף הארי נייקוויסט, באתר אנציקלופדיה בריטניקה (באנגלית)
אדוארד דיקהוף

אדוארד דיקהוף (בגרמנית: Eduard Dyckhoff;‏ 14 בנובמבר 1880, אוגסבורג — 2 במרץ 1949, באד טולץ) היה שחמטאי גרמני ובעל תואר דוקטורט במשפטים. זכור בעקבות האימרה "עבור שחמטאי בהתכתבות, החיים הם למעשה משחק שחמט בלתי פוסק". דיקהוף למד לשחק שחמט בגיל 14. בשנת 1900 השתתף בתחרות השחמט של הקונגרס הגרמני שהתקיימה במינכן (אליפות גרמניה). דיקהוף ניצח באליפות בוואריה לשחמט בשנת 1913 שהתקיימה בעיר קיצינגן וניצח פעם נוספת באליפות בוואריה בשנת 1942 שהתקיימה בעיר שטארנברג. דיקהוף נחשב לאחת הדמויות המרכזיות בהתפתחות השחמט בהתכתבות בתחילת המאה העשרים וכיהן בוועד המנהל של הארגון בין השנים 1929-1939. דיקהוף החל לשחק שחמט בהתכתבות בשנת 1895. לאחר מלחמת העולם הראשונה עשה הפסקה, ושב לשחק בשנת 1929. הוא השתתף בהצלחה במספר תחרויות שאורגנו על ידי IFSB, אחד הארגונים שקדם ל-ICCF. דיקהוף זכה בשלוש תחרויות לאליפות אירופה (לא רשמיות) בשנים 1930,1929 ו-1931. פעמיים היה סגן אלוף אירופה, בשנת 1932 כאשר ניצח האנס מולר ובשנת 1937 כאשר ניצח בתחרות מילן וידמר. במהלך למעלה מ-50 משחקים ששיחק בתחרויות אלו ניצח ב-29 ולא הפסיד אף לא משחק אחד. בין השנים 1935-1939 השתתף בנבחרת השחמט של גרמניה באולימפיאדה לשחמט בכתב, בלוח הראשון. לאחר מלחמת העולם השנייה השתתף בנבחרת השחמט של גרמניה באולימפיאדה לשחמט בכתב שהחלה בשנת 1948, אך עקב מחלתו נאלץ לפרוש. בין השנים 1930 ל-1934 שימש דיקהוף כעורכו של הביטאון השחמטאי Fernschach. איגוד השחמט הגרמני ארגן לזכרו תחרות חזקה בין השנים 1954-1956 בשם Dr.-Dyckhoff-Fernschach-Gedenkturnier. לתחרות זו הוזמנו שחקני השחמט בכתב המובילים מהעולם. בנוסף ארגנו סדרת תחרויות בהן השתתפו 1,860 שחקנים מכל רחבי העולם. המנצח בתחרות האמנים היה לותר שמיד. אדוארד דיקהוף, באתר צ'סגיימס (באנגלית) משחקים של אדוארד דיקהוף באתר 365chess היסטוריה של שחמט בכתב, כולל תמונה של אדוארד דיקהוף
חברה (כתב עת)

חברה הוא כתב עת סוציאל-דמוקרטי ישראלי, הנערך ונכתב בהתנדבות, ועוסק בענייני חברה, כלכלה, פוליטיקה ותרבות. כתב העת 'חברה' יצא לאור לראשונה במאי 2002, והוא מתפרסם אחת לחודשיים. החל מהמחצית השנייה של 2009, כתב העת יוצא בשותפות של תנועת יסו"ד – ישראל סוציאל-דמוקרטית, המטה השיתופי של התנועה הקיבוצית, יד יערי, יד טבנקין ומרכז הקואופרציה. הנושאים בהם עוסק כתב העת – הלאמה והפרטה בישראל, מערכת החינוך, מערכת הבריאות, אי שוויון, תאגידים ועוד. לפי אתר כתב העת "כתב העת חברה הוא במת דיון, ויכוח ויצירת שפה משותפת למחנה הסוציאל-דמוקרטי בישראל. חברה החל את הופעתו בשנת 2002 וכותבים בו אקדמאים, פוליטיקאיות, מנהיגי איגודי עובדים, עורכות דין, מורים ופעילות חברתיות בזירות השונות. המכנה המשותף בין כל כותבינו הוא השאיפה והפעולה לכינונה של מדינת רווחה אוניברסלית בישראל. הגיליונות עוסקים בניתוח וביקורת של המצב הקיים, בהצעת חזון חברתי אלטרנטיבי כולל, וביצירת הכלים הפוליטיים והציבוריים למעבר מהמצב הקיים למציאות הרצויה." נכון לשנת 2013, עורכי 'חברה' הם: אלעד הן, טל אלמליח, הרן סנד, ירון דישון, גילי גופר, ונמרוד זליגמן. בדצמבר 2011 יצא גיליון מספר 50 של כתב העת בצבע מלא, בשונה מהגיליונות הקודמים שהיו בפורמט מונוכרומטי. תוכני כתב העת מותרים לשימוש על פי תנאי רישיון ייחוס-שימוש לא מסחרי-שיתוף זהה. יסו"ד – ישראל סוציאל-דמוקרטית סוציאל-דמוקרטיה מדינת רווחה אתר האינטרנט הרשמי של חברה חברה, ברשת החברתית פייסבוק ערך זה הוא קצרמר בנושא כתבי עת ובנושא ישראל. אתם מוזמנים לתרום לוויקיפדיה ולהרחיב אותו.
משוואת פוקר פלאנק

משוואת פוקר פלאנק היא משוואה דיפרנציאלית חלקית המתארת התפתחות בזמן של מערכת סטוכסטית מרקובית בעלת רצף של מצבים. המשוואה קרויה על שמם של אדריאן פוקר ומקס פלאנק. לעיתים מכונה המשוואה גם משוואת קולמוגורוב או משוואת סמולוכובסקי (Smoluchowski). כל המדענים הנ"ל עסקו בהיבט כזה או אחר של משוואה זו. את משוואת פוקר-פלאנק ניתן לקבל מתוך משוואת צ'פמן-קולמוגורוב או כגבול הרצף של משוואת המסטר. המשוואה מתארת את ההתפתחות בזמן של פונקציית צפיפות ההסתברות של המערכת. במימד אחד, ניתן לסמן פונקציה זו ב-   P ( x , t ) {\displaystyle \ P(x,t)} ומשוואת פוקר פלאנק עבורה תהיה: ∂ P ( x , t ) ∂ t = − ∂ ∂ x ( A ( x ) P ( x , t ) ) + 1 2 ∂ 2 ∂ x 2 ( B ( x ) P ( x , t ) ) {\displaystyle {\frac {\partial P(x,t)}{\partial t}}=-{\frac {\partial }{\partial x}}(A(x)P(x,t))+{\frac {1}{2}}{\frac {\partial ^{2}}{\partial x^{2}}}(B(x)P(x,t))} באגף ימין שני איברים התורמים לשינוי בהסתברות: האיבר ∂ ∂ x ( A ( x ) P ( x , t ) ) {\displaystyle {\frac {\partial }{\partial x}}(A(x)P(x,t))} מכונה איבר הסחיפה (drift) מתאר שינוי דטרמיניסטי במערכת. האיבר 1 2 ∂ 2 ∂ x 2 ( B ( x ) P ( x , t ) ) {\displaystyle {\frac {1}{2}}{\frac {\partial ^{2}}{\partial x^{2}}}(B(x)P(x,t))} מכונה איבר דיפוזיה והוא מתאר שינויים סטוכסטיים לוקליים במערכת (משוואת פוקר פלאנק אינה מתארת תהליכי קפיצה בין מצבים 'רחוקים' זה מזה). השפעת שני האיברים על פונקציית ההתפלגות מודגמת בציור משמאל. הדוגמה הקלאסית למשוואת פוקר פלאנק היא משוואת דיפוזיה - זוהי משוואת פוקר פלאנק ללא איבר סחיפה ועם מקדם דיפוזיה קבוע   B ( x ) = D {\displaystyle \ B(x)=D} . משוואת פוקר פלאנק שקולה למשוואה דיפרנציאלית סטוכסטית הבאה: d x = A ( x ) d t + B ( x ) d W ( t ) {\displaystyle dx=A(x)dt+{\sqrt {B(x)}}dW(t)} עבור מימד כללי משוואת פוקר-פלאנק נראית כך: ∂ P ( x → , t ) ∂ t = − ∑ i ∂ ∂ x i ( A ( x → ) P ( x → , t ) ) + 1 2 ∑ i , j ∂ 2 ∂ x i ∂ x j ( B ( x → ) P ( x → , t ) ) {\displaystyle {\frac {\partial P({\vec {x}},t)}{\partial t}}=-\sum _{i}{\frac {\partial }{\partial x_{i}}}(A({\vec {x}})P({\vec {x}},t))+{\frac {1}{2}}\sum _{i,j}{\frac {\partial ^{2}}{\partial x_{i}\partial x_{j}}}(B({\vec {x}})P({\vec {x}},t))} תהליך סטוכסטי משוואת מסטר משוואת צ'פמן קולמוגורוב משוואת לנז'וון מדרג BBGKY Gardiner, Handbook of Stochastic Methods van Kampen, Stochastoc Processes in Physics and Chemistry בנוסף לספרים הנ"ל בהם מוצג הנושא בצורה מעמיקה ומעט מתמטית, ניתן לקרוא על הנושא בספרי פיזיקה סטטיסטית רבים בהם הוא מוצג בצורה פשוטה יותר, לדוגמה: Reif, Fundamentals of Statistical and Thermal Physics x הוא "אינדקס" רציף המסמל את מצב המערכת (לדוגמה מיקומה). P(x,t)dx היא ההסתברות שבזמן t המערכת תמצא בתחום [x,x+dx]
שרשרת (מושב)

שרשרת הוא מושב חקלאי דתי בנגב הצפוני מערבי, השוכן מדרום לנתיבות, ומשתייך לארגון יישובי הפועל המזרחי. המושב מהווה חלק מיישובי השרשרות יחד עם גבעולים, שיבולים, מלילות ומעגלים, ומשתייך למועצה האזורית שדות נגב. המושב נוסד בשנת 1949 על ידי הסוכנות היהודית, ונקרא בשם שרשרת כדרך לציין את שרשרת המושבים הדתיים שתוכננה לקום באזור. ואכן, לאחר הקמת שרשרת הוקמו עוד מושבים ומושב שרשרת כונה בתחילה שרשרת א', מושב שיבולים שהוקם אחריו כונה שרשרת ב, מושב מלילות כונה שרשרת ג' ומושב גבעולים שהוקם אחרון כונה שרשרת ד. כל גוש היישובים הזה כונה 'השרשראות'. מאוחר יותר כל מושב קיבל שם: שיבולים, מלילות, גבעולים. המתיישבים הראשונים במושב שרשרת, היו עולים צעירים מג'רבה ומדרום תוניסיה, שעברו הכשרה בקבוצת יבנה במשך כשנה. בשנת 1949 (ה'תש"ט) הם הופנו לסוּמַרָה, שם ישב במקור המושב תקומה, שהוקם על ידי עולים מרומניה ומהונגריה בהקמת 11 הנקודות בנגב. חברי תקומה שחיו במסגרת שיתופית קלטו אותם והמשיכו בהכשרתם החקלאית. כדי להכשירם לקראת יסוד יישוב עולים חדש בנגב. אולם הם היו מעטים והיה צורך בגיוס חברים נוספים. לשם כך "איגוד המושבים" גייס מתיישבים נוספים מצפון אפריקה. רב המושב הראשון, הרב נסים הכהן היה הרב הראשון בכל האזור. הרב הגיע ארצה בשנת ה'תש"י, ובעקבותיו הגיעו משפחות נוספות מיוצאי תוניסיה, בניסיון להביא למקום אנשים בעלי אותם מנהגים ואורחות חיים. אחר כך נבנו עוד צריפים עבור המושב, דרום-מזרחית לסומרה, ותוך זמן קצר הם אוכלסו. בשנת 1951 עבר המושב מסומרה למקומו הנוכחי. המושב הוקם תחילה כמושב שיתופי על 17 דונם אשר התחלקו בין החברים. כיום שטחו הוא 6000 דונם, המתחלקים בין 62 משקים חקלאיים עצמאיים. במושב מתגוררות כ-124 משפחות, רבות מהן מתפרנסות מחקלאות, ויש מעבודות חוץ. הרב הכהן נפטר בשנת ה'תשל"ד, ובשנת ה'תשל"ו (1975) מונה במקומו הרב יצחק ברדא, עד לשנת ה'תשמ"ב. אחריו מונה הרב חיים אמסלם, שלימים היה ח"כ מטעם ש"ס, ואחריו מונה הרב דוד ישעיה. זמן מה לאחר עזיבת האחרון, מונה לתפקיד הרב שמואל צובירי, והוא מכהן בתפקיד למעלה מ-20 שנה. במושב התגורר שמעון כלפה, ראש המועצה האזורית עזתה, שנקראת היום שדות נגב. כלפה, שקודם לכן היה סגן ראש המועצה האזורית (בשלהי שנות ה-50 ובראשית שנות ה-60) כיהן כראש המועצה האזורית מ-1980 ועד לשנת 1998, לארבע קדנציות רצופות במשך 18 שנים. הוא המשיך להתגורר במושב עד לפטירתו בשנת 2016. בשנת 2012 נבחר לראשות המועצה האזורית תמיר עידאן, שנבחר מאז לקדנציה נוספת, ואף הוא מתגורר במושב. שרשרת, במרכז המידע לנגב ולגליל של תנועת אור שרשרת באתר המועצה האזורית שדות נגב שרשרת (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021
נגיד מסדר ההוספיטלרים

נגיד מסדר יוחנן הקדוש של בית החולים בירושלים, שחבריו ידועים גם בכינוי הוספיטלרים וכיום הוא מכונה גם מסדר מלטה, הוא השליט הריבון והסמכות הדתית העליונה של המסדר. הוא ממונה לכל חייו ועליו להקדיש את עצמו למען המסדר ולשמש דוגמה לעקרונות הנצרות ולחברי המסדר. לנגיד מסורה הסמכות החקיקתית הבכירה במסדר, והוא מפעיל אותה ביחד עם המועצה הריבונית של המסדר. הוא מחוקק חיקוקים בנושאים שאינם זוכים לכיסוי בחוקת המסדר, מנהל את אוצר המסדר, מאשרר הסכמים בינלאומיים ומכנס את האספה הכללית שהיא האספה הבכירה של המסדר. נכון ל-2023, נגיד המסדר הוא האח ג'ון ט. דאנלפ, המכהן בתפקיד מאז 3 במאי 2023, והוא הנגיד ה-81 במניין, מאז נוסדה המשרה בשנת 1100. לפי מסורת המסדר, כאשר הנגיד מת או מסיים את תפקידו בשל פרישה, ממונה נגיד בפועל עד שהמועצה תבחר נגיד חדש. ברוב הפעמים, הנגיד בפועל ייבחר גם לנגיד המסדר הקבוע. מדינות שלהן יחסים דיפלומטיים עם המסדר, מכירות בנגיד כראש מדינה לכל דבר. תוארו של הנגיד הוא "האח" (Friar), אך בפנייה אליו הוא מכונה "רום מעלתו". תוארו המלא של הנגיד הוא: "הוד מעלתו רם המעלה, האח (...), הנסיך והנגיד העליון של המסדר הצבאי הריבוני של יוחנן הקדוש של בית החולים של ירושלים, של רודוס ושל מלטה, שומרם הענוותן של עניי הצלוב". הכנסייה הקתולית מכירה בנגיד כחשמן. הנגיד נדד עם המסדר לאורך 900 שנות קיומו, וממקום מושבו הראשון בירושלים עבר אל מצודת קראק דה שבלייה בסוריה, ומשם לעכו, לקפריסין, לרודוס, למלטה ולבסוף לרומא, שם הוא מתגורר מאז שנת 1834. נגיד בודד התגורר בסנקט פטרבורג ואחד נוסף במסינה ובקטניה. ערך מורחב – ארמון ראשי המסדר של אבירי רודוס בעיר רודוס שוכן ארמון ראשי המסדר של אבירי רודוס (יוונית "Παλάτι του Μεγάλου Μαγίστρου") אשר הוקם במאה ה-14 במקום בו ניצבה מצודה ביזנטית קדומה מהמאה ה-7. המבנה דומה יותר למצודה הערוכה סביב חצר פנימית שלאורכה ארקאדה מאשר לארמון. הוא הוקף בחפיר משלו, ומתחת לו נחפרו שלוש קומות אחסון. העות'מאנים הפכו את המבנה לבית כלא לאחר שכבשו את רודוס מידי ההוספיטלרים ב-1522. חלק מהמבנה נהרס בהתפוצצות מחסן תחמושת סמוך ב-1856, והאיטלקים שהשתלטו על האי ב-1912 הקימו חלקים ניכרים ממנו מחדש בסגנון שחיקה את סגנון המאה ה-16. המבנה שימש כמעון הנציב האיטלקי וכבית קיץ למלך ויטוריו אמנואלה השלישי ולבניטו מוסוליני אחריו. כיום משמש המקום כמוזיאון לתולדות העיר. במבנה התגוררו 20 נגידים בין 1309 ל-1522. ערך מורחב – ארמון הגראנד מאסטר בוולטה, בירת מלטה, שוכן ארמון נגיד ההוספיטלרים שהושלם בשנת 1571 (מלטזית "il-Palazz" - "הארמון"). בארמון התגוררו 21 נגידים מ-1575 עד הכיבוש הצרפתי ב-1798. ב-1800 היה הארמון למקום מושבו של המושל הבריטי, וכיום הוא משמש כפרלמנט של מלטה וכמשכנו הרשמי של נשיא המדינה. הנגיד באתר הרשמי רשימת הנגידים הרשמית
אוניברסיטת מונטריאול

אוניברסיטת מונטריאול (בצרפתית: Université de Montréal, או בקיצור: UdeM) היא אוניברסיטה ציבורית במונטריאול, קוויבק שבקנדה, אשר לשון ההוראה בה היא צרפתית. האוניברסיטה מונה 13 פקולטות ולמעלה משישים מחלקות, ואליה מסופחים שני בתי ספר: 'אקול פוליטכניק' (בית הספר להנדסה) ו-'HEC מונטריאול' (בית הספר למנהל עסקים). היא מציעה למעלה מ-650 תוכניות לתואר ראשון ולתארים מתקדמים, בכללן 71 תוכניות דוקטורט. האוניברסיטה היא מוסד המחקר הגדול ביותר בקנדה; היא מקצה קרוב ל-447 מיליון דולר קנדי למחקרים הנערכים בלמעלה מ-150 מרכזי מחקר. האוניברסיטה חברה בקבוצת אוניברסיטאות המחקר הקנדי U15. למעלה מ-66,000 סטודנטים רשומים בה לתוכניות לתארים ראשונים ומתקדמים, והיא האוניברסיטה השנייה בגודלה בקנדה במונחים של מספר הסטודנטים הלומדים בה. דירוג שאנגחאי: מקום 151–200 (2023) Times Higher Education: מקום 111 (2024) דירוג QS לאוניברסיטאות: מקום 141 (2024) דירוג שאנגחאי: מקום 6–7 (2023) Times Higher Education: מקום 6 (2024) דירוג QS לאוניברסיטאות: מקום 7 (2024) מדיה וקבצים בנושא אוניברסיטת מונטריאול בוויקישיתוף אתר האינטרנט הרשמי של אוניברסיטת מונטריאול (בצרפתית) אוניברסיטת מונטריאול, ברשת החברתית פייסבוק אוניברסיטת מונטריאול, ברשת החברתית אקס (טוויטר) אוניברסיטת מונטריאול, ברשת החברתית אינסטגרם אוניברסיטת מונטריאול, ברשת החברתית LinkedIn אוניברסיטת מונטריאול, סרטונים בערוץ היוטיוב אוניברסיטת מונטריאול, ברשת החברתית Goodreads אוניברסיטת מונטריאול, באתר פליקר אוניברסיטת מונטריאול, באתר אנציקלופדיה בריטניקה (באנגלית) סיור וידאו בקמפוס University of Western Ontario: Annual Report to the Board of Governors (pg.49) [Accessed 19th May 2006] http://www.researchinfosource.com/media/2007Top50List.pdf Research Infosource Inc. (2004) "Canada's University Innovation leaders"
ברוש (פירושונים)

האם התכוונתם ל... צומח ברושיים – משפחת עצים ושיחים בסדרת המחטיים ברושים – תת-משפחה במשפחת הברושיים ברוש – סוג עץ ירוק עד בתת-משפחת הברושים ברוש מצוי – מין הברוש הידוע ביותר בארץ ישראל מקומות ברוש (מושב) – מושב בנגב הצפון-מערבי ברוש הבקעה – כפר בבקעת הירדן המאכלס את כפר הנוער נווה שריה, לשעבר היאחזות הנח"ל "בתרונות" ואחר כך "ברוש", וכפר נופש בשם זה אישים נחמיה ברוש (בורשטיין; 1913–2007) – בכיר בארגון "ההגנה", אלוף-משנה בצה"ל, מפקד חטיבת כרמלי, דובר צה"ל שי ברוש (יליד 1952) – תת-אלוף (מיל.) בצה"ל, שהיה מפקד שייטת 13 וראש מספן המודיעין שרגא ברוש (יליד 1953) – תעשיין ישראלי, לשעבר נשיא התאחדות התעשיינים אחר מבצע ברוש – אחד ממבצעי מלחמת העצמאות ברוש (להקה) – להקה שהחלה את דרכה כלהקת הליווי של אריאל זילבר ברוש (שיר) – שיר של אהוד מנור בלחנו של אריאל זילבר ברושים (ואן גוך) – ציור של וינסנט ואן גוך משנת 1890 ברושי (פירושונים)
מרכז ספורט המים (לונדון)

מרכז ספורט המים (באנגלית: The Aquatics Centre) הוא מבנה המכיל את מתקני ספורט המים של תחרויות המשחקים האולימפיים והמשחקים הפאראלימפיים שנערכו בלונדון, בירת הממלכה המאוחדת, בשנת 2012. מרכז השחייה נבחר לארח גם את אליפות אירופה בשחייה 2016. המתקן מכיל שתי בריכות שחייה אולימפיות שאורכן 50 מטרים, ובריכת קפיצה למים שאורכה 25 מטרים. המרכז נבנה בפארק האולימפי שמוקם בסטרטפורד שברובע ניוהאם, בסמוך למבנה האצטדיון האולימפי. במתחם נערכו תחרויות השחייה, הקפיצה למים, השחייה הצורנית וגמר הכדורמים. במבנה הוקמו מקומות ישיבה ל-17,500 צופים, אשר הופחתו ל-2,500 מקומות ישיבה לאחר האולימפיאדה. תכנון המבנה, הנעשה על ידי האדריכלית זהה חדיד, השתנה ב-1 בדצמבר 2005, וגודלו המתוכנן הוכפל. עקב שינוי הגודל עלות המתקן עלתה: בעוד שהעלות המקורית הוערכה ב-75 מיליון ליש"ט, העלות הסופית הייתה 269 מיליון ליש"ט. עבודות הקמת המבנה החלו ב-17 ביולי 2008 על ידי החברה הקבלנית בלפור ביטי (Balfour Beatty) והם הסתיימו ב-27 ביולי 2011. מדיה וקבצים בנושא מרכז ספורט המים בוויקישיתוף כתבה של רשת ה-BBC המתארת את המבנה המתוכנן
גבעולים

גִּבְעוֹלִים הוא מושב במערב נגב הצפוני, מדרום לנתיבות, המשתייך לארגון יישובי הפועל המזרחי. גבעולים מהווה חלק מיישובי השרשרות יחד עם שרשרת, שיבולים, מלילות ומעגלים, והוא חלק מהמועצה האזורית שדות נגב. שם המושב הוא סמלי מעולם החקלאות. המושב נוסד בשנת 1952 על ידי עולים מעיראק ומכורדיסטן. שטח המושב הוא כ־3,000 דונם, ורוב תושביו עוסקים בחקלאות. מדיה וקבצים בנושא גבעולים בוויקישיתוף גבעולים, במרכז המידע לנגב ולגליל של תנועת אור גבעולים(הקישור אינו פעיל) באתר המועצה האזורית שדות נגב אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021
פעמונית הדורה

פעמונית הדורה (שם מדעי: Campanula peregrina) היא עשבוני רב-שנתי, השייך לסוג פעמונית ולמשפחת הפעמוניתיים. כאמור, מדובר בעשבוני רב-שנתי. הצמח יוצר שושנת עלים תמימים ורחבים יחסית עם בוא הסתיו. עם בוא האביב המאוחר, יוצר הצמח עמוד פריחה זקוף (עד מטר וחצי) ממנו מתפתחים פרחים גדולים, אופייניים למשפחה, בגווני כחול-סגול חזק. עלי הכותרת מאוחים בבסיסם. פריחת הצמח ממושכת יחסית, מחודש מאי עד יוני, כאשר בתנאי גידול משופרים הפריחה תתארך אף עד אוגוסט. פרחיו הגדולים, בעלי הצבע הבולט, מקנים לו מקום של כבוד בין צמחי הבר היפים ביותר של ארץ ישראל. המין הוא צפון ים-תיכוני אופייני, ומופיע בטורקיה, סוריה, לבנון וקפריסין. הוא גדל בחורשים טחובים, במקומות עם קרינת שמש מופחתת. המין לא היה ידוע מארץ ישראל, ונחשב בעבר למין שקצה גבול תפוצתו הדרומי הוא דרום לבנון. בשנת 1984 התגלו לראשונה פרטים של הצמח במורדות נחל כזיב. תצפית זו נחשבת לסנסציונית, שכן נדיר ביותר למצוא מינים חדשים לארץ, בוודאי שמדובר במין טבעי לארץ. לאחר חששות שקבוצת הצמחים שנמצאה נכחדה, אמיתי אהרוני איתר את הקבוצה בתחילת שנות ה-90, וחשוב מכך, השתלן יואב גרטמן אסף ממנה זרעים. מזרעים אלו הורבו אוכלוסיות של פעמונית הדורה בהגנים הבוטניים האוניברסיטאיים בירושלים וכך ניצל המין מכליה בישראל. בעקבות השיטפונות שפקדו את הנחל נעלמו כל הפרטים ולא ידוע על קבוצות אחרות בטבע. מכאן, הדרך הייתה קצרה לאימוץ הצמח הזה לגן הנוי. תכונותיו של הצמח משלבות חן רב- בגודל העלים, יופי הפריחה ואורכה- יחד עם עמידות לתנאי הארץ ורבייה קלה מזרעים. כיום הוא מגודל על ידי שתי משתלות מסחריות- משתלת בוטניקה ומשתלת נטף, ונראה שעתידו של המין כצמח נוי בארץ, עוד לפניו. מדיה וקבצים בנושא פעמונית הדורה בוויקישיתוף פעמונית הדורה, באתר NCBI (באנגלית) פעמונית הדורה, באתר צמח השדה פעמונית הדורה, באתר צמחיית ישראל וסביבתה פעמונית הדורה, באתר Tropicos (באנגלית) פעמונית הדורה, באתר GBIF (באנגלית) פעמונית הדורה, באתר The Plant List (באנגלית) פעמונית הדורה, באתר IPNI (באנגלית) ידידיה ירושלמי וד"ר אורי פרגמן-ספיר, השבוע בגן הבוטני בירושלים: סיפורה של הפעמונית, באתר nrg‏, 30 ביולי 2008 פעמונית הדורה כצמח נוי באתר משתלת שתילי הר
הפארק האולימפי (לונדון)

הפארק האולימפי (באנגלית: Olympic Park) הוא מתחם הממוקם בסטרטפורד שבניוהאם, טאוור האמלטס, וולת'אם פורסט והאקני, רובעי לונדון, ונבנה עבור המשחקים האולימפיים שנערכו בעיר החל מ-27 ביולי 2012. הפארק תוכנן על ידי קונסורציום EDAW, קבוצת Arup ו-WS Atkins PLC. באוקטובר 2007 אושרו תוכניות הבנייה של הפארק, ובנייתו הושלמה בשנת 2011. הפארק כולל את האתרים הבאים: האצטדיון האולימפי, שבו התקיימו תחרויות אתלטיקה קלה וטקסי הפתיחה והנעילה של האולימפיאדה. מרכז ספורט המים, שבו בריכות לתחרויות שחייה, קפיצה למים, שחייה אמנותית וכדורמים. פארק רכיבה על אופניים (ולופארק), שבו ולודרום לאופני מסלול ומסלול לאופני BMX. ריברבאנק ארנה, שבו שני מגרשים ובהם 15,000 ו-5,000 מקומות ישיבה, בהם נערכו התחרויות בהוקי שדה. הארנה לכדורסל, אולם בעל 12,000 מקומות, בו התקיימו המוקדמות ורבע הגמר בטורניר הכדורסל ושלבי חצי גמר וגמר בכדוריד. קופר באקס ("תיבת עופרת"), אולם בעל כ-6,000 מקומות, בו התקיימו המוקדמות ורבע הגמר בכדוריד ותחרויות קליעה וסייף במסגרת קרב חמש מודרני. הכפר האולימפי, בו 3,300 יחידות דיור עבור 17,320 ספורטאים וחברי משלחות. מרכז עיתונות ושידור לצוותי תקשורת מרחבי העולם. מגרשי אימונים לטניס. במרכז הפארק מתנשא מגדל התצפית העגול ארסלורמיטאל אורביט. גובהו של המגדל הוא 115 מטר והוא נקרא על שם קונצרן המתכת העולמי, ארסלורמיטאל, שמימן את חלק הארי של עלות הקמת המגדל. מדיה וקבצים בנושא הפארק האולימפי בוויקישיתוף אתר האינטרנט הרשמי של הפארק האולימפי מידע על פיתוח הפארק האולימפי מודי קרייטמן, לונדון, ביום שאחרי: מה יישאר מהפארק האולימפי?, באתר ynet, 13 באוגוסט 2012
שיבולים

שיבולים (שִׁבֳּלִים) הוא מושב בנגב הצפוני מערבי, מדרום־מזרח לנתיבות, המשתייך לארגון יישובי הפועל המזרחי. שמו של המושב הוא סמלי, מעולם החקלאות. הוא מהווה חלק מיישובי השרשרות יחד עם שרשרת, מלילות, מעגלים וגבעולים, ומשתייך למועצה האזורית שדות נגב. המושב נוסד בשנת 1952 על ידי עולים מאיראן ומכורדיסטן, ונקרא בתחילה "שרשרת ב'". שטח המושב הוא כ-4,000 דונם, המושב נמצא במרחק של כקילומטר מיער שרשרת, מנתיבות, ומנחל גרר. שיבולים, במרכז המידע לנגב ולגליל של תנועת אור שיבולים(הקישור אינו פעיל) באתר המועצה המקומית שדות נגב אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021